CELEX: 22005D0102
Language: fi
Date: 2005-07-08 00:00:00
Title: ETA:n sekakomitean päätös N:o 102/2005, tehty  8 päivänä heinäkuuta 2005 , ETA-sopimuksen liitteen IV (Energia) muuttamisesta

24.11.2005   
            
            
               FI
            
            
               Euroopan unionin virallinen lehti
            
            
               L 306/34
            
         
      ETA:N SEKAKOMITEAN PÄÄTÖS
   
   N:o 102/2005,
   tehty 8 päivänä heinäkuuta 2005,
   ETA-sopimuksen liitteen IV (Energia) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite IV muutettiin 11 päivänä maaliskuuta 2005 tehdyllä ETA:n sekakomitean päätöksellä N:o 43/2005 (1).
            
         
               (2)
            
            
               Sähköntuotannon edistämisestä uusiutuvista energialähteistä tuotetun sähkön sisämarkkinoilla 27 päivänä syyskuuta 2001 annettu Euroopan parlamentin ja neuvoston direktiivi 2001/77/EY (2) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä IV olevan 18 kohdan (Euroopan parlamentin ja neuvoston asetus (EY) N:o 2422/2001) jälkeen kohta seuraavasti:
   
      
                  ”19.
               
               
                  
                     32001 L 0077: Euroopan parlamentin ja neuvoston direktiivi 2001/77/EY, annettu 27 päivänä syyskuuta 2001, sähköntuotannon edistämisestä uusiutuvista energialähteistä tuotetun sähkön sisämarkkinoilla (EYVL L 283, 27.10.2001, s. 33).
                  Tätä sopimusta sovellettaessa direktiiviä koskevat seuraavat mukautukset:
                  
                              a)
                           
                           
                              Tätä direktiiviä ei sovelleta Liechtensteiniin.
                           
                        
                              b)
                           
                           
                              Korvataan 3 artiklan 2 kohdassa päivämäärä ’27 päivänä lokakuuta 2002’ sekä 3 artiklan 3 kohdassa, 5 artiklan 1 kohdassa ja 6 artiklan 2 kohdassa päivämäärä ’27 päivänä lokakuuta 2003’ ilmaisulla ’kuusi kuukautta ETA:n sekakomitean päätöksen N:o 102/2005, tehty 8 päivänä heinäkuuta 2005, voimaantulosta’.
                           
                        
                              c)
                           
                           
                              Korvataan 3 artiklan 2 kohdan 2 luetelmakohdassa ’yhteisö’ ilmaisulla ’EFTA-valtiot’.
                           
                        
                              d)
                           
                           
                              Pöytäkirjassa 1 oleva 8 kohta ei koske 3 artiklan 4 kohdan 2 luetelmakohtaa.
                           
                        
                              e)
                           
                           
                              Korvataan 4 artiklan 1 kohdan ilmaus ’perustamissopimuksen 87 ja 88 artiklan’ ilmaisulla ’ETA-sopimuksen 61 ja 62 artiklan’. Korvataan ilmaisu ’perustamissopimuksen 6 ja 174 artiklan’ ilmaisulla ’ETA-sopimuksen 73 artiklan’.
                           
                        
                              f)
                           
                           
                              Lisätään liitteen taulukkoon rivit seuraavasti:
                              
                                          ’Islanti
                                       
                                       
                                          5,58
                                       
                                       
                                          99,90
                                       
                                       
                                          99,50 (3)
                                          
                                       
                                    
                                          Norja
                                       
                                       
                                          110,95
                                       
                                       
                                          96,30
                                       
                                       
                                          90,00 (4)’
                                       
                                    
                        
            
   2 artikla
   Direktiivin 2001/77/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 9 päivänä heinäkuuta 2005, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle (5).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä heinäkuuta 2005.
      
         
            ETA:n sekakomitean puolesta
         
         
            Puheenjohtaja
         
         HSH Prinz Nikolaus von LIECHTENSTEIN
         
      
   
   
      (1)  EUVL L 198, 28.7.2005, s. 45.
   
      (2)  EYVL L 283, 27.10.2001, s. 33, direktiivi sellaisena kuin se on muutettuna vuoden 2003 liittymisasiakirjalla.
   
      (3)  Islannin luku on riippuvainen siitä, että yhteiskytkettävyydessä muiden sähköjärjestelmien kanssa ei ilmene muutoksia. Koska ilmastotekijöillä, sähkön kysynnällä sekä jakelukatkoksilla on huomattava merkitys sähkön tuottamiselle vesivoimalla, vuoden 2010 luku olisi laskettava käyttäen pitkän aikavälin mallia, joka perustuu hydrologisiin ja ilmasto-olosuhteisiin.
   
      (4)  Norjan valmius saavuttaa 90 prosentin tavoite on riippuvainen siitä, että sähkönkulutus ei lisäänny yhtä prosenttia enempää vuodessa. Tämä tarkoittaa sitä, että vuosina 1997—2010 otetaan käyttöön uusiutuvia energianlähteitä hyödyntävää uutta sähköntuotantokapasiteettia noin 6—7 TWh.
   Norjan vesivoimatuotannon suuret vaihtelut saattavat aiheuttaa sen, että Norjan on tarpeen huomioida keskimääräinen vesivoimatuotantopotentiaali ohjeellisen tavoitteen saavuttamista koskevissa raporteissaan.’
   
      (5)  Valtiosäännön asettamat vaatimukset on ilmoitettu.